KOMMISSIONENS GENNEMFØRELSESFORORDNING (EU) 2017/990

af 12. juni 2017

om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Bayerisches Bier (BGB))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 3, litra a), og

ud fra følgende betragtninger:

Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Tysklands ansøgning om godkendelse af ændringer af varespecifikationen for den beskyttede geografiske betegnelse (BGB) »Bayerisches Bier« under Rådets forordning (EF) nr. 1347/2001 (2) .

Idet den antog indsigelsen, opfordrede Kommissionen ved brev af 6. juni 2016 Tyskland og Nederlandene til at indlede passende konsultationer for en periode på tre måneder med henblik på at finde en indbyrdes løsning i overensstemmelse med deres interne procedurer.

Fristen for at indlede konsultationer blev forlænget med yderligere tre måneder.

VEDTAGET DENNE FORORDNING:

Artikel 1

Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Bayerisches Bier« (BGB), godkendes. Det konsoliderede enhedsdokument er anført i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 343 af 14.12.2012, s. 1.

(2) Rådets forordning (EF) nr. 1347/2001 af 28. juni 2001 om supplering af bilaget til Kommissionens forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 182 af 5.7.2001, s. 3).

(3) EUT C 390 af 24.11.2015, s. 25.

(4) Kommissionens delegerede forordning (EU) nr. 664/2014 af 18. december 2013 om supplering af Europa-Parlamentets og Rådets forordning (EU) nr. 1151/2012 med hensyn til fastlæggelsen af EU-symboler for beskyttede oprindelsesbetegnelser, beskyttede geografiske betegnelser og garanterede traditionelle specialiteter og med hensyn til visse regler om oprindelse, visse procedureregler og visse yderligere overgangsbestemmelser (EUT L 179 af 19.6.2014, s. 17).

(5) Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).

BILAG

ENHEDSDOKUMENT

»BAYERISCHES BIER«

EU-nr.: DE-PGI-0117-01220 — 4.4.2014

BOB ( )

BGB (X)

1. Navn(e)

»Bayerisches Bier«

2. Medlemsstat eller tredjeland

Tyskland

3. Beskrivelse af landbrugsproduktet eller fødevaren

3.1. Produkttype

Kategori 2.1. Øl

3.2. Beskrivelse af produktet med betegnelsen i punkt 1

Schankbier

undergæret

Urtindhold (%) : 7,0-9,0 Alkoholindhold (%) : 2,5-3,5 Farve (EBC) : 5-20 enheder Bitterstof (EBC) : 10-30 enheder

fyldig, blød og prikkende med mindre alkohol og færre kalorier end Vollbier (normal øl)

Hell/Lager

undergæret

Urtindhold (%) : 11,0-12,5 Alkoholindhold (%) : 4,5-5,5 Farve (EBC) : 5-20 enheder Bitterstof (EBC) : 10-25 enheder

finkrydret, let, fyldig og mild øl

Pils

undergæret

Urtindhold (%) : 11,0-2,5 Alkoholindhold (%) : 4,5-6,0 Farve (EBC) : 5-15 enheder Bitterstof (EBC) : 30-40 enheder

udpræget, finkrydret bitter smag af humle

Eksport

undergæret

Urtindhold (%) : 12,0-13,5 Alkoholindhold (%) : 4,5-6,0 Farve (EBC) : 5-65 enheder (lys-mørk) Bitterstof (EBC) : 15-35 enheder

fyldig, afrundet bitter smag

Dunkel

undergæret

Urtindhold (%) : 11,0-14,0 Alkoholindhold (%) : 4,5-6,0 Farve (EBC) : 40-65 enheder Bitterstof (EBC) : 15-35 enheder

maltaromatisk, fyldig

Schwarzbier

undergæret

Urtindhold (%) : 11,0-13,0 Alkoholindhold (%) : 4,5-6,0 Farve (EBC) : 65-150 enheder Bitterstof (EBC) : 15-40 enheder

brændt-aromatisk, let maltaromatisk, humlebitter

Märzen/Festbier

undergæret

Urtindhold (%) : 13,0-14,5 Alkoholindhold (%) : 5,0-6,5 Farve (EBC) : 7-40 enheder Bitterstof (EBC) : 12-45 enheder

maltbetonet med let humlebitter smag

Bock

undergæret

Urtindhold (%) : 16,0-18,0 Alkoholindhold (%) : 6,0-8,5 Farve (EBC) : 7-120 enheder (lys-mørk) Bitterstof (EBC) : 15-40 enheder

fyldig, maltbetonet, fin humletone

Doppelbock

undergæret

Urtindhold (%) : 18,0-21,0 Alkoholindhold (%) : 7,0-9,5 Farve (EBC) : 10-150 enheder (lys-mørk) Bitterstof (EBC) : 15-35 enheder

udpræget fyldig, maltbetonet, let karameltone

Weizenschankbier

overgæret

Urtindhold (%) : 7,0-9,0 Alkoholindhold (%) : 2,5-3,5 Farve (EBC) : 7-30 enheder Bitterstof (EBC) : 5-20 enheder

prikkende, gæraromatisk

Weizenbier

overgæret

Urtindhold (%) : 11,0-13,5 Alkoholindhold (%) : 4,5-5,5 Farve (EBC) : 5-65 enheder (lys-mørk) Bitterstof (EBC) : 10-30 enheder

hvedearomatisk, frugtig, let maltaromatisk

Kristallweizen

overgæret

Urtindhold (%) : 11,0-13,5 Alkoholindhold (%) : 4,5-5,5 Farve (EBC) : 5-18 enheder Bitterstof (EBC) : 5-20 enheder

hvedearomatisk, frisk

Rauchbier

undergæret

Urtindhold (%) : 11,0-14,5 Alkoholindhold (%) : 4,5-6,0 Farve (EBC) : 30-60 enheder Bitterstof (EBC) : 20-30 enheder

fyldig og røget

Kellerbier/Zwickelbier

undergæret

Urtindhold (%) : 11,0-13,5 Alkoholindhold (%) : 4,5-6,0 Farve (EBC) : 5-60 enheder Bitterstof (EBC) : 10-35 enheder

let humlebitter, ufiltreret, let sløret, kulsyrefattig

Eisbier/Icebier

undergæret

Urtindhold (%) : 11,0-13,0 Alkoholindhold (%) : 4,5-5,0 Farve (EBC) : 5-20 enheder Bitterstof (EBC) : 10-25 enheder

meget mild, meget blød

Disse værdier er underlagt de lovfæstede analytiske toleranceværdier, som anerkendes af de relevante fødevaretilsynsmyndigheder i Bayern.

3.3. Foder (kun for produkter af animalsk oprindelse) og råvarer (kun for forarbejdede produkter)

Der anvendes primært lokale råvarer af høj kvalitet (vand, humle, malt) fra Bayern. Humle og malt er traditionelt underlagt løbende kvalitetskontrol fra videnskabelige institutter som Technische Universität München-Weihenstephan.

3.4. Specifikke etaper af produktionen, som skal finde sted i det afgrænsede geografiske område

Alle etaper af produktionen skal finde sted i det geografiske område.

3.5. Særlige regler vedrørende udskæring, rivning, emballering osv. af det produkt, som den registrerede betegnelse henviser til

—

3.6. Særlige regler for mærkning af det produkt, den registrerede betegnelse henviser til

Produktbetegnelsen »Bayerisches Bier« og en af de øltyper, der er nævnt i punkt 3.2, anføres på etiketten.

4. Præcis afgrænsning af det geografiske område

Bayern, opdelt i syv administrative regioner.

5. Tilknytning til det afgrænsede geografiske område

Kvaliteten og anseelsen af »Bayerisches Bier« skal ses i lyset af en flere hundrede år gammel brygtradition efter det bayerske »renhedspåbud« udstedt i 1516. Siden det 15. århundrede har fremstillingsmetoden ligget forpligtende fast. Der har igennem århundreder sket en udsondring af en lang række forskellige opskrifter i takt med, at de bayerske bryggere udviklede deres ekspertise, og dette har ført til en på verdensplan enestående mangfoldighed af sorter. Bayern er arnested for hvedeøl og er hjemsted for det største bryggeri for hvedeøl i verden. I Weihenstephan ligger hovedsædet for en af verdens mest velrenommerede bryggeinstitutioner. Som følge af den flere hundrede år gamle brygtradition samt det deraf følgende store udvalg af sorter nyder »Bayerisches Bier« generelt høj anseelse hos forbrugeren, hvilket igen skal føres tilbage til de lokale råmaterialers høje kvalitet.

Henvisning til offentliggørelsen af varespecifikationen

(artikel 6, stk. 1, andet afsnit, i nærværende forordning)

http://register.dpma.de/DPMAregister/geo/detail.pdfdownload/40790